19.4.2023
RO
Jurnalul Oficial al Uniunii Europene
L 104/35
SISTEM DE TIP EARMARKING
În primul caz, se pleacă de la premisa că tranzacțiile se efectuează cu o bancă centrală națională (BCN) care folosește un sistem în care activele-garanție sunt alocate pentru fiecare tranzacție.
Evaluarea activelor mobilizate drept colateral se efectuează zilnic.
Cadrul de control al riscurilor poate fi descris după cum urmează (a se vedea și tabelul 2 prezentat în continuare):
1.
La 21 septembrie 2022, contrapartea încheie o tranzacție de creditare colateralizată cu BCN, care primește 50,6 milioane EUR din activul A.
Activul A este o obligațiune garantată cu cupon fix și cu scadență la 21 decembrie 2026 și este alocat în nivelul 1-2 de calitate a creditului.
Astfel, acesta are o scadență reziduală de patru ani și, prin urmare, este necesară o marjă de ajustare a valorii de 2,5 %.
Prețul de piață al activului A pe piața sa de referință în ziua respectivă este de 101,61 %, preț ce include dobânda acumulată pe cupon.
Contrapartea trebuie să furnizeze o cantitate din activul A care, după scăderea marjei de ajustare a valorii de 2,5 %, depășește suma alocată de 50 de milioane EUR.
Prin urmare, contrapartea livrează 50,6 milioane EUR din activul A la valoare nominală, iar valoarea de piață ajustată este de 50 129 294 EUR în ziua respectivă.
2.
La 22 septembrie 2022, contrapartea încheie un contract de report cu BCN, care cumpără de 21 de milioane EUR activul A (prețul de piață 101,21 %, marja de ajustare a valorii 2,5 %) și de 25 de milioane EUR activul B (prețul de piață 98,62 %).
Activul B reprezintă o obligațiune de stat cu cupon variabil și este alocat în nivelul 1-2 de calitate a creditului, la care se aplică o marjă de ajustare a valorii de 1,5 %.
Valoarea de piață ajustată a activului A și a activului B în ziua respectivă este 45 007 923 EUR, fiind astfel mai mare decât suma necesară de 45 000 000 EUR.
3.
La 22 septembrie 2022, activele-garanție pentru operațiunea principală de refinanțare inițiată la 21 septembrie 2022 sunt reevaluate.
La un preț de piață de 101,21 %, valoarea de piață ajustată a activului A se află încă între nivelul superior și cel inferior al pragului de declanșare.
Prin urmare, colateralul care a fost mobilizat inițial este considerat a acoperi atât valoarea inițială a lichidității furnizate, cât și dobânda acumulată în valoare de 1 736 EUR.
4.
La 23 septembrie 2022, activele-garanție sunt reevaluate: prețul de piață al activului A este de 99,50 %, iar prețul de piață al activului B este de 97,95 %.
Dobânda acumulată este de 3 472 EUR pentru operațiunea principală de refinanțare inițiată la 21 septembrie 2022 și de 1 563 EUR pentru operațiunea de refinanțare pe termen mai lung inițiată la 22 septembrie 2022.
Astfel, valoarea de piață ajustată a activului A în prima tranzacție este cu 915 147 EUR mai mică decât valoarea tranzacției ce trebuie acoperită, respectiv lichiditatea furnizată plus dobânda acumulată, dar este mai mică și decât nivelul inferior al pragului de declanșare de 49 753 455 EUR.
Contrapartea livrează 950 000 EUR din activul A, la valoare nominală, care, după deducerea marjei de ajustare de 2,5 % din valoarea de piață bazată pe un preț de 99,50 %, restabilește o acoperire suficientă cu colateral.
BCN pot efectua apeluri în marjă în numerar în loc de valori mobiliare.
De asemenea, este necesar un apel în marjă pentru a doua tranzacție, întrucât valoarea de piață ajustată a activelorgaranție utilizate în această tranzacție (44 492 813 EUR) este mai mică decât nivelul inferior al pragului de declanșare (44 776 555 EUR).
Contrapartea furnizează, prin urmare, 550 000 EUR din activul B la valoarea de piață ajustată de 530 644 EUR.
5.
La 26 septembrie 2022, activele-garanție sunt reevaluate, fără a determina apeluri în marjă pentru tranzacțiile inițiate la 21 și 22 septembrie 2022.
La 27 septembrie 2022, reevaluarea activelor-garanție pentru operațiunea de refinanțare pe termen mai lung inițiată la 22 septembrie 2022 arată că valoarea ajustată de piață a activelor furnizate depășește nivelul superior al pragului de declanșare și determină BCN să returneze contrapărții 300 000 EUR din activul B, la valoare nominală.
În cazul în care BCN a trebuit să achite contrapărții o marjă în legătură cu a doua tranzacție, în anumite situații o astfel de marjă ar putea fi compensată cu marja plătită de contraparte BCN în legătură cu prima tranzacție.
În consecință, ar exista o singură decontare de marjă.
6.
La 28 septembrie 2022, contrapartea rambursează lichiditatea furnizată prin operațiunea principală de refinanțare inițiată la 21 septembrie 2022, inclusiv dobânda acumulată de 12 153 EUR.
BCN returnează 51 550 000 EUR din activul A la valoarea nominală.